У дома, дзе цяпер жыве старэйшая жыхарка Шчучына, свая гісторыя. Бацька Марыі Феліксаўны, калі выдаваў дачку замуж, выдзеліў ёй у пасаг надзел зямлі. Тут яны з мужам Станіславам у далёкім 1939-ым пабудавалі хату. Дарэчы, гэта быў першы будынак на пустцы за фанерным заводам (цяперашнім “Аўтапровадам”. – Заўв. аўтара). У святліцы дома стаялі пяць калысак іх дзяцей. На жаль, адно дзіцятка памерла маленькім. А цяпер вочы маці затуманьваюцца слязой, калі яна глядзіць на суседні дом: там жыў і зарана пайшоў з жыцця яшчэ адзін яе сын Станіслаў...